อิตัลไทยลุยตลาดชาลักชัวรี่
ทีดับเบิลยูจี ที จัดทัพเจาะฐานคนรุ่นใหม่,นายยุทธชัย จรณะจิตต์ ประธานกรรมการและประธานเจ้าหน้าที่บริหารบริษัท อิตัลไทย กรุ๊ป จำกัด ในฐานะผู้รับสิทธิ์บริหารแบรนด์ ทีดับเบิลยูจี ที (TWG Tea) แบรนด์ ชาลักชัวรี่ชั้นนำระดับโลก แต่เพียงผู้เดียวในไทย เปิดเผยว่า ปีนี้บริษัทฯตั้งใจรุกตลาดชาลักชัวรี่เต็มรูปแบบ,เพื่อตอกย้ำความสำเร็จของแบรนด์ชาสายเลือดสิงคโปร์ที่มีชื่อเสียงในเรื่องของคุณภาพ รสชาติ และดีไซน์ของ ทีดับเบิลยูจี ที (TWG Tea) ทำให้บริษัทฯ ต้องปรับแผนการตลาดใหม่ ด้วยการลุยผุดร้านค้าปลีกชาคอนเซปต์ใหม่ ภายใต้ชื่อ ทีดับเบิลยู จี ที บูติค 2 สาขาพร้อมกัน ที่เซ็นทรัล ชิดลม ขนาดพื้นที่ 20 ตารางเมตร ที่บริเวณชั้น G และดิ เอ็มโพเรียม ขนาดพื้นที่ 20 ตารางเมตร ที่ชั้น 5 ใช้เงินลงทุนสาขาละ 5 ล้านบาท เพื่อรองรับลูกค้า,ซึ่งได้ทดลองเปิดให้บริการไปแล้วเมื่อเดือน ธ.ค.2557 ที่ผ่านมา หลังประสบความสำเร็จจากการเปิดร้าน ทีดับเบิลยูจี ที ซาลอน แอนด์ บูติค (TWG Tea Salon& Boutique) แห่งแรก ที่ดิ เอ็มโพเรียม ช็อปปิ้ง คอมเพล็กซ์ เมื่อ 2 ปีก่อน และซาลอน แอนด์ บูติค สาขา 2 ที่สยามพารากอน รวมถึงทีดับเบิลยูจี ที บูติค สาขาสนามบินสุวรรณภูมิ ต่อสาขามียอดขาย 60-70 ล้านบาท และมียอดลูกค้าหมุนเวียนเข้ามาใช้บริการต่อวันเป็นจำนวนมาก เป็นคนไทย 60% นักท่องเที่ยวต่างชาติ 40% เนื่องจากคนไทยนิยมดื่มชามากขึ้น มีความรู้และสนใจเกี่ยวกับชามากขึ้น โดยเฉพาะในกลุ่มคนรุ่นใหม่ที่มีไลฟ์สไตล์ทันสมัย รวมถึงกลุ่มคนรักสุขภาพ ส่งผลให้วัฒนธรรมการดื่มชาในประเทศเติบโตต่อเนื่อง โดยเฉพาะชาระดับไฮเอนด์ ซึ่งผู้บริโภคคนไทยถือว่ามีไลฟ์สไตล์ที่โดดเด่นกว่าประเทศอื่นๆในเอเชีย,ที่ผ่านมา ทีดับเบิลยูจี ที ภายใต้การบริหารงานของอิตัลไทย ฮอสพิทาลิตี้ บริษัทในเครืออิตัลไทยกรุ๊ป ได้สร้างบรรทัดฐานตลาดชาลักชัวรี่ ภายใต้คอนเซปต์ ความหรูหราในราคาเหมาะสม (Affordable Luxury) ซึ่งได้รับการตอบรับอย่างล้นหลาม จากผู้บริโภคคนไทยและนักท่องเที่ยวชาวต่างชาติคอชา โดยคอนเซปต์นี้ถูกใช้เป็นบรรทัดฐานสำหรับ แบรนด์ลักชัวรี่อื่นๆ ที่มีแผนจะเข้ามาเปิดตลาดในประเทศไทยไปแล้ว,นายยุทธชัย กล่าวว่า การเข้ามาเปิดตลาดชาในประเทศไทยของ ทีดับเบิลยูจี ที (TWG Tea) มีส่วนช่วยกระตุ้นตลาดชาลักชัวรี่เมืองไทยให้คึกคักและมีการแข่งขันเกิดขึ้น ซึ่งวันนี้แบรนด์ทีดับเบิลยูจี ที ได้เติบโตขึ้น ในฐานะผู้นำวัฒนธรรมการดื่มชา ในตลาดชาหรูแบรนด์แรกและหนึ่งเดียวของประเทศ ไทย จนปัจจุบันมีอยู่ 5 สาขา มียอดขาย 170 ล้านบาทในปี 2557 และคาดว่าจะเพิ่มเป็น 250 ล้านบาทในสิ้นปี 2558 ทำให้เราได้เห็นร้านชาแบบเดียวกันจากต่างประเทศเข้ามาทำตลาดในเมืองไทยจำนวนมาก,ผมเห็นว่าเรามาถูกทางแล้ว เพราะทำให้ตลาดชาลักชัวรี่ไทยมีการแข่งขันในการนำเสนอสิ่งใหม่ๆ ให้กับผู้บริโภคคนไทย ซึ่งจะทำให้ผู้บริโภคได้ประโยชน์สูงสุด เช่นเดียวกับการเปิดทีดับเบิลยูจี ที บูติค ที่ชั้น G เซ็นทรัลฟู้ดฮอลล์ เซ็นทรัล ชิดลม และชั้น 5 ดิ เอ็มโพเรียม คอนเซปต์ใหม่ ที่บริษัทฯ ต้องการส่งมอบประสบการณ์ใหม่ๆ และความสะดวกสบายให้กับนักดื่มคอชา ในการเลือกซื้อชากลับบ้าน ที่ผ่านมาทีดับเบิลยูจี ที สิงคโปร์ ได้นำร่องการเปิดสาขาประเภทนี้มาแล้ว ที่ใจกลางกรุงโซล ประเทศเกาหลีใต้,เทรนด์ชากัวร์เมต์ในประเทศไทยกำลังเปลี่ยนไป การขยายกิจการและเปิดสาขาใหม่ แสดงถึงวัฒนธรรมการดื่มชาที่แข็งแรงและความนิยมชาที่เพิ่มมากขึ้นในประเทศไทย โดยส่วนตัวเชื่อว่าทำเลที่เซ็นทรัล ชิดลม และดิ เอ็มโพเรียม เอื้อให้ลูกค้า ทีดับเบิลยู จี ที มาก สาขาที่เปิดใหม่นี้ แสดงถึงความมุ่งมั่นของทีดับเบิลยูจี ที ที่จะสานต่อความสำเร็จระยะยาวในประเทศไทยต่อไป ปีนี้บริษัทฯตั้งเป้าขยายสาขา TWGTea Salon & Boutique ในกรุงเทพฯ 5สาขา,จากนั้นจะลุยเปิดร้านในเมืองท่องเที่ยวใหญ่ เช่น ภูเก็ต พัทยา พร้อมขยายช่องทางการจัดจำหน่าย โฮลเซล เจาะเข้ารีสอร์ตหรู โรงแรมห้าดาว ร้านอาหาร และโรงแรมเครืออิตัลไทยรวม 30 แห่งมากขึ้น.
นายยุทธชัย จรณะจิตต์ ประธานกรรมการและประธานเจ้าหน้าที่บริหารบริษัท อิตัลไทย กรุ๊ป จำกัด ในฐานะผู้รับสิทธิ์บริหารแบรนด์ ทีดับเบิลยูจี ที (TWG Tea) แบรนด์ ชาลักชัวรี่ชั้นนำระดับโลก
ยุทธชัย จรณะจิตต์,อิตัลไทย กรุ๊ป,ทีดับเบิลยู จี ที บูติค,เซ็นทรัล ชิดลม,ดิ เอ็มโพเรียม,สยามพารากอน